|  |
| --- |
| Kære Info liste Jeg har hele 2 ferniseringer i den nærmeset fremtid heldigvis i begge ender af landet, så det kan være, vi måske ses til en af dem. Den ene er på Frederikshavns Kunstmuseum lørdag d.26 juni kl 14. Udstillingen varer indtil d. 21 august. Den anden er fernisering af min store Franciskanermunke udsmykning i Svenborg d. 3 juli fra 11-16,  hvor den første ud af 3 munke i kobber bliver opstillet. De 2 andre følger til september. Jeg sender dig en seperat mail med invitation til denne fernisering  i løbet af få dage. Måske ses vi :-) elles hav en god sommer. Fra d.9 juli til d 6 aug har vi sommer åbent i galleriet fra 12 til 17. kærlig hilsenJens Galschiøt \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\* **Ferniserings indbydelse** **JENS GALSCHIØT** **TID: LØRDAG D. 26. JUNI // 14.00 – 16.00****STED: PARALLELVEJ 14, 9900 FREDERIKSHAVN** **ÅBNINGSTALE:** **KUNSTNEREN SELV** Udstillingen undersøger gentagelsens anatomi og den navnløse masses bevægelser - det er en blanding af skulptur, installation og, det kunstneren kalder, en løftet, humanistisk ”fuckfinger” til alle de ting i verden, der gør mennesket ansigts-, navn- og stemmeløst. Jens Galschiøt er som kunstner både 1000% politisk og – paradoksalt nok -fuldstændig apolitisk: Hans klare formål med livet og med sin kunst er intet mindre end ”at bekæmpe al uretfærdighed i verden”. En ulige kamp på mange fronter!!! I kampen for retfærdighed er Galschiøt da heller ikke bleg for at tage nogle omgange i bokseringen med denne verdens overgreb, racisme, krige, fattigdom, slaveri, vold og meget andet fra det globale syd, som vi ikke har så meget berøring med i denne del af verden, men som eksempelvis migrant- og børnearbejdere i Qatar, Dubai og Congo har som primært indhold i tilværelsen. Vi glemmer det i en travl hverdag, når koteletterne skal vendes på grillen og Huawei´en granskes for de seneste uopsættelige nyheder, men Jens Galschiøt glemmer ikke noget som helst! Den gode hukommelse gør, at det er umuligt for ham at vende den anden kind til. Han kan ikke kigge væk, fordi som han siger:  **”Ligeså snart man vender sig bort, har man tabt”.** Jens Galschiøt deler vandene, men af et rent hjerte. Han blev verdenskendt for sine happenings ved større begivenheder rundt omkring i verden. F.eks. havde Galschiøt, i forbindelse med klimatopmødet i København, opsat en skulptur ”Survival of the Fattest” ved siden af ”Den Lille Havfrue”. Værket ”Pillar of Shame” har ligeledes skabt en del kontrovers i Den kinesiske Folkerepublik. Man møder som regel kunstneren i det offentlige rum og i forbindelse med større begivenheder, hvor han placerer sine klassiske bronzeskulpturer i urbane settings og i politisk-ideologiske hvepsereder, udstyret med (bedragerisk) sigende titler og udsagn. Han er på samme tid installatorisk og happening, street og monumental, skamfuld og håbefuld, symbolistisk og aktivistisk og meget andet modstridende. **HUSK CORONAPAS & GODT HUMØR!!!**Udstillingen vare indtil d.21 august   |
|   |
|

|  |
| --- |
|  Aktiviteter 2021 **Vi har en masse nye aktiviteter i 2021,** men alt er blevet udskudt og forsinket p.g.a. corona.  **Vi arbejder på fuld tryk på værkstedet** med at lave en masse store skulpturer, som vi skal levere inden sommerferien- så vi dør ikke af sult. Vi har netop afleveret 3 store tinsoldater i kobber til det nye H.C.Andersens Museuem, hvor du kan se dem, hvis din vej kommer der forbi. Aktuelet arbejder vi med at lave tre spændende franciskanermunke, der skal opstilles i Svendborg. Den første kommer op d 3 juli med ferniserig fra kl 11 til 16, og de sidste 2 kommer først op i september **Vi har nu igen lukket op for alle vore kurser,** for besøgende, møder, koncerter m.m.   Så vi har rigtig mange  besøgende. Det er rigtig dejligt.  Vi glæder os til også at se dig.  De kærligste hilsener Jens Galschiøt juni 2021   \*\*\*\*\*\* **Støbekursus i bronze/sølv på Galleri Galschiøt** P.G.A Corona situationen har vi haft lukket for kurser, og vi har nu åbnet igen . Det betyder at der er en del pres på, så mange af kurserne er optaget. Vi beklager, at mange ikke kan komme på de kurser, de gerne ville.Men sørg for at melde dig til på de ledige uger,  så du sikrer dig en plads. **Ventelister:** Man kan også sætte sig på en venteliste under de enkelte kurser. Når der er nok på ventelisterne,  vil  vi forsøge at oprette flere kurser for at afhjælpe presset.   **Hvad: Kursus i støbning af skulpturer & smykker** der foregår i professionelle rammer på vores kunstskole på Galleri Galschiøt. **Du undervises** **i alle faserne** af skulptur/smykke fremstilling. Med teknikken cire perdue, ’tabt voks’. Modellering i voks der opsættes indgipses og evakueres. Udkogning og udbrænding af gipsform. Vakuumstøbning i bronze og sølv. Slibning, oxidering, polering, og færdiggørelse af smykke eller skulptur. **Underviser:** Niaz Bayati, Kunstner, designer og billedhugger tlf. 2228 4975 **Hvor:** Galleri Galschiøt, Banevænget 22, Odense N.**Tilmelding**:  Gennem Odense Aftenskole, ( tlf. 20 83 96 74)**Pris** kr. 2.275,00 ekskl. materialer. **Hvornår**:Du kan se kursusdatoer og tilmelde dig [her](https://ymlptr2.net/60d0aeumybaiaewesbaiaebbafaumbbwh/click.php)   Vi overholder naturligvis myndighedernes regler og anvisninger. \*\*\*\*\*    |

 |

**Besøg Galleri Galschiøt**

[**Galleri Galschiøt**](https://ymlptr2.net/93581eumyharaewesbavaebbaoaumbbwh/click.php) **er billedhuggeren** Jens Galschiøts værksted og museum på 2.500 m2. Det er et af Danmarks mest spektakulære og største private kunstværksteder. Stedet bugner af aktivitet, og der er, foruden kunstnerens værksted, også bronzestøberi, Galleri-butik, kunstskoler, pilefletværksted, Tv-studie, skulpturpark og et 400 m2 stort kunstgalleri.

**Hele området er på ca. 13.000 m2 og er åbent** for publikum og der er Fri entré.

**Åbningstider:**

Hverdage  kl. 9 - 17.

Søndag 12 - 16

Der er lukket lørdagen.

OBS: Fra d.9 juli til d 6 aug har vi sommer åbent i galleriet fra 12 til 17-

Man kan bestille rundvisninger med guide. Fri entré.

**Adresse er:** Galleri Galschiøt - Banevænget 22, 5270 Odense N -  Email:  aidoh@aidoh.dk  -  Info se galleriets [webside](https://ymlptr2.net/93581eumyharaewesbavaebbaoaumbbwh/click.php):   - Tlf: 6618 4058

|  |  |
| --- | --- |
|        |     |

|  |  |
| --- | --- |
|

|  |
| --- |
|      |

 |
| **Denne mail er udsendt fra billedhuggeren Jens Galschiøts værksted.****Kontakt til værkstedet:**Galleri GalschiøtBanevænget 225270 Odense NTlf : (+45) 6618 4058**E-mail**: aidoh@aidoh.dk**websider:**Til [Galleri Galschiøt](https://ymlptr2.net/93581eumyharaewesbavaebbaoaumbbwh/click.php)[Til Galschøt hovedside](https://ymlptr2.net/10e74eumywavaewesbacaebbacaumbbwh/click.php)[Portræt af](https://ymlptr2.net/27e39eumyqagaewesbagaebbaaaumbbwh/click.php) Galschiøt med link til alle projekter fra hans værkstedet(PDF på engelsk)[200 sider E-bog](https://ymlptr2.net/39504eumyyavaewesbaaaebbafaumbbwh/click.php) om Galschiøt på dansk (PDF)  **Facebook:  [Galleri Galschiøt](https://ymlptr2.net/18174eujssataewesbaiaebbataumbbwh/click.php)** [**Jens Galschiot**](https://ymlptr2.net/072d4eujsualaewesbadaebbafaumbbwh/click.php)\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\* [Videresend email](https://ymlptr2.net/896c7eujseaoaewesbanaebbakaumbbwh/click.php) \*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***Af- og tilmelding af nyhedsbrev fra Jens Galschiøt**Vil du slettes fra denne infoliste så klik her**:** [**Afmeld min e-mail fra denne liste**](https://ymlptr2.net/2c1f1eujsmadaewesbafaebbakaumbbwh/click.php)Vil du opdatere dit navn-email m.m på listen:  [Opdater min profil](https://ymlptr2.net/2c1f1eujsmadaewesbafaebbakaumbbwh/click.php)Vil du tilmelde dig til infoliste, så tryk her: [Tilmelding til Galschiøts infoliste](https://ymlptr2.net/54ee6eujsjaraewesbavaebbaiaumbbwh/click.php) |

[Unsubscribe / Change Profile](https://ymlptr2.net/2c1f1eujsmadaewesbafaebbakaumbbwh/click.php)
[Powered by YMLP](https://ymlptr2.net/m/)